**-สำเนา-**

**รายงานการประชุมสภาเทศบาลตำบลอุ่มเม่า**

**ประชุมสามัญ สมัยที่ ๑ ครั้งที่ ๑ ประจำปี ๒๕๖5**

**ลงวันที่ ๒8 เดือนกุมภาพันธ์ พ.ศ. ๒๕๖5**

**ณ ห้องประชุมสภาเทศบาลตำบลอุ่มเม่า**

**เริ่มประชุมเวลา ๐๙.๓๐ น.**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายทิวากร ภูกิ่งเงิน | ประธานสภาเทศบาลตำบลอุ่มเม่า | ทิวากร ภูกิ่งเงิน |  |
| ๒. | นายเสถียร ภูหมั่นรู้ | รองประธานสภาเทศบาลตำบลอุ่มเม่า | เสถียร ภูหมั่นรู้ |  |
| ๓ | นางเพชรพรรณ พงษ์ซื่อ | สมาชิกสภาเทศบาลตำบลอุ่มเม่า | เพชรพรรณ พงษ์ซื่อ |  |
| ๔. | นางเดือนเพ็ญ ภูอวด | สมาชิกสภาเทศบาลตำบลอุ่มเม่า | เดือนเพ็ญ ภูอวด |  |
| ๕. | นายทองสาย ภูสมตา | สมาชิกสภาเทศบาลตำบลอุ่มเม่า | ทองสาย ภูสมตา |  |
| ๖. | นายประดิษฐ์ ชูสีขวัญ | สมาชิกสภาเทศบาลตำบลอุ่มเม่า | ประดิษฐ์ ชูสีขวัญ |  |
| ๗. | นายปราณี ภูเนานิล | สมาชิกสภาเทศบาลตำบลอุ่มเม่า | ปราณี ภูเนานิล |  |
| ๘. | นายถาวร ภูมาสี | สมาชิกสภาเทศบาลตำบลอุ่มเม่า | ถาวร ภูมาสี |  |
| ๙. | นายอัศวิน ชนะศรี | สมาชิกสภาเทศบาลตำบลอุ่มเม่า | อัศวิน ชนะศรี |  |
| ๑๐. | นางสาวนาตยา ภูสมที | สมาชิกสภาเทศบาลตำบลอุ่มเม่า | นาตยา ภูสมที |  |
| ๑๑. | นางสาววาสนา ภูสมมาตย์ | สมาชิกสภาเทศบาลตำบลอุ่มเม่า | วาสนา ภูสมมาตย์ |  |
| ๑๒. | นางทานตะวัน สิงห์หาบุตร | เลขานุการสภาเทศบาลตำบลอุ่มเม่า | ทานตะวัน สิงห์หาบุตร |  |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| 1 | นางอัมพร ชัยยะ | สมาชิกสภาเทศบาลตำบลอุ่มเม่า |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายสุวิทย์ ภูมิ่งศรี | นายกเทศมนตรีตำบลอุ่มเม่า | สุวิทย์ ภูมิ่งศรี |  |
| ๒. | นายจิรวัฒน์ ทุมมี | รองนายกเทศมนตรีตำบลอุ่มเม่า | จิรวัฒน์ ทุมมี |  |
| ๓. | นายบันลือ ภูดวงดอก | เลขานุการนายกเทศมนตรีตำบลอุ่มเม่า | บันลือ ภูดวงดอก |  |
| ๔. | นางสำราญ นาถมทอง | ที่ปรึกษานายกเทศมนตรีตำบลอุ่มเม่า | สำราญ นาถมทอง |  |
| ๕. | นางสาวบุญญา ฆารพวง | ปลัดเทศบาลตำบลอุ่มเม่า | บุญญา ฆารพวง |  |

/หัวข้อประชุม..............

**หัวข้อประชุม**

 เมื่อได้เวลาประชุม ๐๙.๓๐ น. เลขานุการในที่ประชุมได้ให้สัญญาณเรียกสมาชิกสภาเทศบาลตำบลอุ่มเม่าเข้าห้องประชุม ในการประชุมครั้งนี้มีสมาชิก จำนวน ๑๒ คน มาประชุมไม่ครบทั้งจำนวน เมื่อครบองค์ประชุมแล้วขอดำเนินการตามระเบียบวาระการประชุมต่อไป

**ระเบียบวาระที่ ๑** **เรื่องที่ประธานจะแจ้งต่อที่ประชุม**

ประธานฯ สำหรับวันนี้เป็นการประชุมสมัยสามัญ สมัยที่ ๑ ครั้งที่ ๑ ประจำปี ๒๕๖๕ สมาชิกสภาเทศบาลตำบลอุ่มเม่า มาประชุมไม่ครบทั้งจำนวน ขาดการประชุม ๑ คน คือ นางอัมพร ชัยยะ สมาชิกสภาเทศบาลตำบลอุ่มเม่า เขต ๒ จึงขอแจ้งให้ที่ประชุมทราบ

ที่ประชุม รับทราบ

**ระเบียบวาระที่ ๒** **เรื่องรับรองรายงานการประชุม**

ประธานฯ สำหรับรายงานการประชุมสมัยสามัญ สมัยที่ ๔ ครั้งที่ ๑ ประจำปี ๒๕๖๔ เมื่อวันที่ ๒๘ ธันวาคม ๒๕๖๔ เลขานุการสภาได้แจกจ่ายให้กับสมาชิกสภาเทศบาลตำบลอุ่มเม่า ทุกท่านล่วงหน้าไปแล้วไม่น้อยกว่าสามวัน สมาชิกสภาคงได้ตรวจสอบรายงานการประชุมแล้ว มีสมาชิกสภาท่านใดจะขอแก้ไข เพิ่มเติมรายงานการประชุมหรือไม่ ถ้าไม่มีขอมติรับรองรายงานการประชุมสมัยสามัญ สมัยที่ ๔ ครั้งที่ ๑ ประจำปี ๒๕๖๔ โดยการยกมือ

ที่ประชุม มีมติรับรองรายงานการประชุมครั้งที่แล้วเป็นเอกฉันท์

**ระเบียบวาระที่ ๓** **เรื่องกระทู้ถาม**

ประธานฯ สำหรับวาระนี้ มีสมาชิกสภาเทศบาลตำบลอุ่มเม่า ท่านใดมีเรื่องที่จะกระทู้ถาม คณะผู้บริหารหรือไม่เชิญครับถ้าไม่มีผมขอผ่านไประเบียบวาระที่ ๔

**ระเบียบวาระที่ ๔** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 -ไม่มี-

**ระเบียบวาระที่ ๕** **เรื่องที่เสนอใหม่**

**๕.๑ การกำหนดสมัยประชุม สมัยสามัญประจำปี พ.ศ. ๒๕๖๔**

ประธานฯ สำหรับเรื่องนี้ขอเชิญเลขานุการได้ชี้แจงรายละเอียดเกี่ยวกับระเบียบ กฎหมายต่อที่ประชุมเชิญครับ

เลขานุการสภาฯ เรียนประธานสภา สมาชิกสภาเทศบาลตำบลอุ่มเม่าทุกท่านดิฉันนางทานตะวัน สิงห์หาบุตร เลขานุการสภาฯ ขอชี้แจงรายละเอียดเกี่ยวกับระเบียบ กฎหมายต่อที่ประชุมดังนี้ ตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมจนถึงปัจจุบัน มาตรา ๒๔ ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรก และเริ่มสมัยประชุมสามัญประจำปีให้สภาเทศบาลกำหนด วรรคสี่สมัยประชุมสามัญหนึ่ง ๆ มีกำหนดไม่เกินสามสิบวัน แต่จะขยายเวลาออกไปอีกจะต้องได้รับอนุญาตจากผู้ว่าราชการจังหวัด ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗

/แก้ไขเพิ่มเติม.............

แก้ไขเพิ่มเติม (ฉบับที่ ๒) พ.ศ. ๒๕๕๔ ข้อ ๒๐ หมวด ๒ การประชุมสภาท้องถิ่น มี ๒ ประเภท คือ ๑) การประชุมสามัญ ๒) การประชุมวิสามัญ ข้อ ๒๑ การกำหนดสมัยประชุมสามัญประจำปี ระยะเวลาและวันเริ่มต้นการประชุมสมัยประชุมสามัญ ประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยการประชุมประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ มาบังคับใช้โดยอนุโลม เมื่อสภาท้องถิ่นมีมติแล้วให้ประธานสภาท้องถิ่นทำประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น ข้อ ๑๑ (๒) สำหรับเทศบาลให้สภาเทศบาลกำหนดว่าการประชุมสมัยสามัญประจำปีสมัยแต่ละสมัย ในปีนั้นจะเริ่มตั้งแต่เมื่อใด แต่ละสมัยในปีนั้นจะกำหนดกี่วันกับให้กำหนดวันเริ่มประชุมสมัยสามัญประจำปีสมัยแรกของปีถัดไปและกำหนดกี่วัน จึงขอให้ท่านประธานสภาเทศบาลตำบล อุ่มเม่า นำปรึกษาในที่ประชุมเพื่อกำหนดสมัยประชุมสามัญ ประจำปี ๒๕๖๕ ต่อไป

ประธานฯ ตามที่เลขานุการได้ชี้แจงรายละเอียดเกี่ยวกับระเบียบ กฎหมาย ให้ที่ประชุมทราบแล้วนั้นผมจึงขอนำปรึกษาที่ประชุมสภาเทศบาลตำบลอุ่มเม่า ว่าการประชุมสมัยสามัญประจำปีสมัยแต่ละสมัย ในปีนั้นจะเริ่มตั้งแต่เมื่อใด แต่ละสมัยในปีนั้นจะกำหนดกี่วัน เชิญสมาชิกเสนอต่อที่ประชุมเพื่อพิจารณา เชิญครับ

นายอัศวิน ชนะศรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอัศวิน ชนะศรี สมาชิกสภาเทศบาลตำบลอุ่มเม่า เขต ๒ ขอเสนอกำหนดสมัยประชุมสามัญ ประจำปี ๒๕๖๕ ควรมี ๔ สมัย แต่ละสมัยมีกำหนดสามสิบวัน

 สมัยสามัญ สมัยที่ ๒ เริ่มตั้งแต่วันที่ ๑ พฤษภาคม ถึง ๓๐ พฤษภาคม ๒๕๖๕

 สมัยสามัญ สมัยที่ ๓ เริ่มตั้งแต่วันที่ ๑ สิงหาคม ถึง ๓๐ สิงหาคม ๒๕๖๕

 สมัยสามัญ สมัยที่ ๔ เริ่มตั้งแต่วันที่ ๑ ธันวาคม ถึง ๓๐ ธันวาคม ๒๕๖๕

ประธานฯ ขอผู้รับรอง ๒ ท่านครับ

นายทองสาย ภูสมตา เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายทองสาย ภูสมตา สมาชิกสภาเทศบาลตำบลอุ่มเม่า เขต ๑ เป็นผู้รับรอง

นายประดิษฐ์ ชูสีขวัญ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายประดิษฐ์ ชูสีขวัญ สมาชิกสภาเทศบาลตำบลอุ่มเม่า เขต ๑ เป็นผู้รับรอง

ประธานฯ มีสมาชิกท่านใดจะเสนอเป็นอย่างอื่นหรือไม่ ถ้าไม่มีสมาชิกท่านใดเสนออีก ถือว่าการกำหนดสมัยประชุมสามัญ ประจำปี ๒๕๖๕ เป็นไปตามที่นายอัศวิน ชนะศรี เสนอ

ที่ประชุม มีมติเห็นชอบเป็นเอกฉันท์โดยการยกมือ

 **๕.๒ การกำหนดวันเริ่มสมัยประชุม สมัยสามัญ สมัยแรก ประจำปี พ.ศ. ๒๕๖๖**

ประธานฯ ตามที่เลขานุการได้ชี้แจงรายละเอียดเกี่ยวกับระเบียบ กฎหมาย ให้ที่ประชุมทราบแล้วนั้นผมจึงขอนำปรึกษาที่ประชุมสภาเทศบาลตำบลอุ่มเม่า ว่าวันเริ่มประชุมสมัยสามัญประจำปีสมัยแรกของปีถัดไปและกำหนดกี่วัน ขอเชิญสมาชิกเสนอเพื่อให้ที่ประชุมพิจารณาเชิญครับ

นายถาวร ภูมาสี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายถาวร ภูมาสี สมาชิกสภาเทศบาลตำบลอุ่มเม่า เขต ๒ ขอเสนอวันเริ่มสมัยประชุมสามัญสมัยแรกของ ปี ๒๕๖๖ เริ่มตั้งแต่วันที่ ๑ กุมภาพันธ์ ถึง ๒ มีนาคม ๒๕๖๖ และกำหนดสมัยละสามสิบวัน

ประธานฯ ขอผู้รับรอง ๒ ท่านครับ

นายปราณี ภูเนานิล เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายปราณี ภูเนานิล สมาชิกสภาเทศบาลตำบลอุ่มเม่า เขต ๑ เป็นผู้รับรอง

นายอัศวิน ชนะศรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอัศวิน ชนะศรี สมาชิกสภาเทศบาลตำบลอุ่มเม่า เขต ๒ เป็นผู้รับรอง

ประธานฯ มีสมาชิกท่านใดจะเสนอเป็นอย่างอื่นหรือไม่ ถ้าไม่มีสมาชิกท่านใดเสนออีก ถือว่าวันเริ่มสมัยประชุมสามัญสมัยแรกของปี ๒๕๖๖ เป็นไปตามที่นายถาวร ภูมาสี เสนอ

ที่ประชุม มีมติเห็นชอบเป็นเอกฉันท์โดยการยกมือ

**๕.๓ เรื่องพิจารณารับมอบบริจาคเครื่องปรับอากาศ แบบแยกส่วนแบบตั้งพื้นหรือแบบแขวน (พานาโซนิค ขนาด ๑๒,๐๐๐ บีทียู)**

ประธานฯ สำหรับเรื่องนี้ขอเชิญเลขานุการสภาเทศบาลตำบลอุ่มเม่า ชี้แจงรายละเอียดต่อที่ประชุมเชิญครับ

เลขานุการสภาฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางทานตะวัน สิงห์หาบุตร เลขานุการสภาเทศบาลตำบลอุ่มเม่า ขอชี้แจงรายละเอียดต่อที่ประชุมเพื่อประกอบการพิจารณาดังนี้ ตามที่กองสาธารณสุขและสิ่งแวดล้อม ได้รับแจ้งจากคณะผู้บริหารเทศบาลตำบลอุ่มเม่า ได้แจ้งวามประสงค์ขอบริจาค/อุทิศทรัพย์สิน ได้แก่ เครื่องปรับอากาศ แบบแยกส่วนแบบตั้งพื้นหรือแบบแขวน (พานาโซนิค ขนาด ๑๒,๐๐๐ บีทียู) จำนวน ๑ เครื่อง เพื่อใช้ประโยชน์ในงานราชการของเทศบาลตำบลอุ่มเม่า ได้ดำเนินการติดตั้งไว้ที่ศูนย์ข้อมูลข่าวสาร เทศบาลตำบลอุ่มเม่า เพื่อใช้เป็นศูนย์ข้อมูลข่าวสารสำหรับบริการประชาชน จึงขอนำเรียนที่ประชุมได้พิจารณารับมอบต่อไป

ประธานฯ ขอเชิญคณะผู้บริหารชี้แจงรายละเอียดต่อที่ประชุมเชิญครับ

รองนายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี

(นายจิรวัฒน์ ทุมมี) รองนายกเทศมนตรีตำบลอุ่มเม่า ขอชี้แจงรายละเอียดต่อที่ประชุมเพื่อประกอบการพิจารณาดังนี้ ตามที่เทศบาลตำบลอุ่มเม่าอำเภอยางตลาด จังหวัดกาฬสินธุ์ ได้ตั้งศูนย์ข้อมูลข่าวสาร เทศบาลตำบลอุ่มเม่า เพื่อใช้เป็นศูนย์ข้อมูลข่าวสารสำหรับบริการประชาชน คณะผู้บริหารได้มองเห็นความสำคัญในการบริการและการปฏิบัติงานของเทศบาล เพื่อถ่ายเทอากาศในการบริการประชาชนที่มาติดต่อราชการ จึงได้ทำหนังสือบริจาคอุทิศทรัพย์สิน ได้แก่ เครื่องปรับอากาศ แบบแยกส่วนแบบตั้งพื้นหรือแบบแขวน (พานาโซนิค ขนาด ๑๒,๐๐๐ บีทียู) จำนวน ๑ เครื่อง เพื่อใช้ประโยชน์ในงานราชการของเทศบาลตำบลอุ่มเม่า ได้ดำเนินการติดตั้งไว้ที่ศูนย์ข้อมูลข่าวสาร เทศบาลตำบลอุ่มเม่า เพื่อใช้เป็นศูนย์ข้อมูลข่าวสารสำหรับบริการประชาชน จึงขอนำเรียนที่ประชุมได้พิจารณารับมอบต่อไป

ประธานฯ ตามที่คณะผู้บริหาร ได้ชี้แจงรายละเอียดให้ที่ประชุมไปแล้วมีสมาชิกท่านใดมีข้อสงสัยที่จะซักถามหรือไม่เชิญครับ ถ้าไม่มีสมาชิกท่านใดจะสอบถาม ผมขอมติเห็นชอบรับมอบบริจาค เครื่องปรับอากาศ แบบแยกส่วนแบบตั้งพื้นหรือแบบแขวน (พานาโซนิค ขนาด ๑๒,๐๐๐ บีทียู) จำนวน ๑ เครื่อง ตามที่คณะผู้บริหาร เสนอโดยการยกมือ

ที่ประชุม มีมติเห็นชอบตามที่เสนอเป็นเอกฉันท์

**ระเบียบวาระที่ ๖ เรื่องอื่น ๆ**

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

นายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายสุวิทย์ ภูมิ่งศรี

(นายสุวิทย์ ภูมิ่งศรี) นายกเทศมนตรีตำบลอุ่มเม่า มีข้อราชการที่จะปรึกษาหารือต่อที่ประชุมเพื่อประกอบการพิจารณาดังนี้ การขับเคลื่อนโครงการศูนย์ช่วยเหลือสังคมตำบลจังหวัดกาฬสินธุ์ ตามที่สำนักงานพัฒนาสังคมและความมั่นคงของมนุษย์จังหวัดกาฬสินธุ์ ได้มีการประชุมผู้บริหารเพื่อชี้แจงแนวทางในการจัดตั้งศูนย์ช่วยเหลือสังคมตำบลอุ่มเม่า ไปแล้วนั้น ผมขอมอบหมายให้นักพัฒนาชุมชน ชี้แจงรายละเอียดเพิ่มเติมต่อที่ประชุม

นักพัฒนาชุมชน เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางอมรรัตน์ ภูคงเดือน

(นางอมรรัตน์ ภูคงเดือน) นักพัฒนาชุมชน ชำนาญการ ขอนำเรียนรายละเอียดเพิ่มเติมจากท่านนายกเทศมนตรีตำบลอุ่มเม่า ดังนี้ ด้วยกระทรวงการพัฒนาสังคมและความมั่นคงของมนุษย์ (พม.) ได้ดำเนินโครงการศูนย์ช่วยเหลือสังคมตำบล เพื่อเป็นการต่อยอดและพัฒนาการให้บริการสวัสดิการสังคมอย่างเป็นรูปธรรมและเข้าถึงบริการภาครัฐ ผ่านกลไกการขับเคลื่อนเชิงพื้นที่มุ่งเน้นการพัฒนาสังคมแบบองค์รวม การเสริมสร้างการมีส่วนร่วมขององค์กรปกครองส่วนท้องถิ่น (อปท.) ชุมชน และภาคีเครือข่าย ร่วมถึงการเสริมพลังแก่กลุ่มเป้าหมาย ชุมชน และประชาชน เพื่อให้สามารถพึ่งพาอาศัยซึ่งและกัน เกิดการพัฒนาคุณภาพชีวิตอย่างยั่งยืน โดยเน้นการเพิ่มความสามารถของชุมชนท้องถิ่น ในการพัฒนา การพึ่งตนเองและการจัดการตนเองเพื่อสร้างสังคมคุณภาพ ผ่านการเป็นศูนย์กลางการพัฒนาและการบริการคนทุกช่วงวัย และบูรณาการบริการสวัสดิการสังคมของทุกกรมในสังกัดกระทรวง พม. ณ จุดเดียวและเป็นองค์กรรวมหรือการให้บริการแบบจุดเดียวเบ็ดเสร็จ (One Stop Service) ลดความซ้ำซ้อนและอำนวยความสะดวกให้ประชาชนเข้าถึงสวัสดิการสังคมอย่างทั่วถึงและเป็นธรรม ซึ่งจังหวัดกาฬสินธุ์จะดำเนินการจัดตั้งศูนย์ช่วยเหลือสังคมตำบล เป้าหมายจัดตั้งครบทุกพื้นที่ อปท. จำนวน ๑๕๐ แห่ง

 เพื่อให้การขับเคลื่อนโครงการศูนย์ช่วยเหลือสังคมตำบลจังหวัดกาฬสินธุ์ เป็นไปอย่างมีประสิทธิภาพ และบรรลุเป้าหมายให้ประชาชนได้รับบริการตามสิทธิและสวัสดิการสังคมที่ดี และการได้รับความช่วยเหลือ การแก้ไขปัญหา รวมถึงการพัฒนาคุณภาพชีวิต สามารถดำรงชีวิตได้อย่างเหมาะสม จึงเสนอที่ประชุมสภาเทศบาลตำบลอุ่มเม่า พิจารณาเห็นชอบจัดตั้งศูนย์ช่วยเหลือสังคมตำบลอุ่มเม่า หรือไม่ ขอบคุณค่ะ

ประธานฯ ตามที่ท่านนายกเทศมตรีตำบลอุ่มเม่า และนักพัฒนาชุมชนได้ชี้แจงรายละเอียดไปแล้วนั้น มีสมาชิกท่านใดจะสอบถามรายละเอียดเพิ่มเติมหรือไม่ ถ้าไม่มีขอมติที่ประชุมพิจารณาเห็นชอบจัดตั้งศูนย์ช่วยเหลือสังคมตำบลอุ่มเม่า หรือไม่โดยการยกมือ เชิญครับ

ที่ประชุม มีมติเห็นชอบจัดตั้งศูนย์ช่วยเหลือสังคมตำบลอุ่มเม่า เป็นเอกฉันท์

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

นายอัศวิน ชนะศรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอัศวิน ชนะศรี สมาชิกสภาเทศบาล เขต ๒ มีเรื่องนำเรียนผ่านท่านประธานสภา นำเรียนคณะผู้บริหาร ดังนี้ตามที่เทศบาลตำบลอุ่มเม่า ได้ดำเนินการก่อสร้างท่อระบายน้ำคูหนองบัวไปแล้วนั้นเนื่องจากท่อระบายน้ำดังกล่าวมันสั้น ผมได้นำเรียนผู้บริหารแล้ว แต่ยังไม่ได้ดำเนินการแก้ไข และไฟฟ้าแสงสว่างครัวเรือน ที่ยังไม่ได้ขยายเขตไฟฟ้าออกไปจะดำเนินการแก้ไขอย่างไร จึงนำเรียนผ่านท่านประธานสภา นำเรียนคณะผู้บริหาร ขอบคุณครับ

ประธานฯ สำหรับเรื่องนี้ขอเชิญคณะผู้บริหาร ชี้แจงรายละเอียดต่อที่ประชุมเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี

(นายจิรวัฒน์ ทุมมี) รองนายกเทศมนตรีตำบลอุ่มเม่า ขอนำเรียนให้ที่ประชุมทราบว่าคณะผู้บริหารได้ดูพื้นที่เบื้องต้นท่อระบายน้ำตรงติดหนองบัวมันสั้น และได้สอบถามเบื้องต้นกับชาวบ้าน ชาวบ้านว่าน้ำมันขึ้นไม่ถึง ยังไม่สำคัญ จึงยังไม่ได้ดำเนินการ ส่วนเรื่องไฟฟ้าครัวเรือน ๗ หลัง ที่ยังไม่มีแสงสว่างมีระยะทางที่จะใช้เสาไฟฟ้ากี่ต้น คณะผู้บริหารก็ขอให้ท่านสมาชิกสำรวจตรวจสอบอีกครั้ง เพื่อคณะผู้บริหารจะได้หางบประมาณมาดำเนินการต่อไป จึงขอนำเรียนให้สมาชิกสภาทราบ

ที่ประชุม รับทราบ

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

นางสาววาสนา ภูสมมาตย์ เรียนประธานสภา สมาชิกสภาเทศบาลตำบลอุ่มเม่า ทุกท่านดิฉันนางสาววาสนา ภูสมมาตย์ สมาชิกสภาเทศบาล เขต ๒ มีเรื่องนำเรียนผ่านท่านประธานสภา นำเรียนคณะผู้บริหาร เกี่ยวกับปัญหาเดิมที่เคยนำเรียนคณะผู้บริหารไปแล้ว ไฟฟ้าสาธารณะภายในหมู่บ้าน ทำลายทรัพย์สินของราชการ เพื่อความปลอดภัยในชีวิตและทรัพย์สินของประชาชน จึงขอนำเรียนคณะผู้บริหารแก้ไขเด็ดขาดกับผู้กระทำความผิด ขอบคุณค่ะ

ประธานฯ สำหรับเรื่องนี้ขอเชิญคณะผู้บริหาร ชี้แจงรายละเอียดต่อที่ประชุมเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี

(นายจิรวัฒน์ ทุมมี) รองนายกเทศมนตรีตำบลอุ่มเม่า ขอนำเรียนให้ที่ประชุมทราบว่า สำหรับเรื่องนี้ผมขอมอบหมายให้ท่านปลัดเทศบาลตำบลอุ่มเม่าได้นำเรียนกับทางสภาว่าจะดำเนินการอย่างไรเชิญครับ

ปลัดเทศบาล เรียนประธานสภา สมาชิกสภาเทศบาลตำบลอุ่มเม่า ทุกท่านดิฉันนางสาวบุญญา ฆารพวง

(นางสาวบุญญา ฆารพวง) ปลัดเทศบาลตำบลอุ่มเม่า ขอนำเรียนต่อที่ประชุมทราบว่าทางฝ่ายปกครองช่วยดูแลเป็นหูเป็นตาขอให้ผู้ใหญ่บ้านดำเนินการก่อน สรุปคือจะให้เจ้าหน้าที่ทำหนังสือแจ้งผู้ใหญ่บ้านก่อนถ้าผู้ใหญ่บ้านดำเนินการไม่ได้จะแจ้งให้นายอำเภอแก้ไขต่อไป

 ที่ประชุม รับทราบ

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอวยชัย ภูถอดใจ

(นายอวยชัย ภูถอดใจ) รองนายกเทศมนตรีตำบลอุ่มเม่า ขอนำเรียนให้ที่ประชุมทราบว่า การแก้ปัญหาความเดือดร้อนของประชาชน ถ้าใช้งบประมาณมากคณะผู้บริหารก็พยายามหางบประมาณมาดำเนินการ ปัญหาถนนหนทางบ้านท่างาม อยากได้หินลูกรังทางคณะผู้บริหารก็จะให้ช่างออกตรวจสอบว่าจะใช้งบประมาณเท่าใด สำหรับปัญหาประปาเขต ๒ เป็นอย่างไรบ้างขอให้สมาชิกได้นำเรียนต่อที่ประชุม

นายถาวร ภูมาสี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายถาวร ภูมาสี สมาชิกสภาเทศบาล เขต ๒ มีเรื่องนำเรียนผ่านท่านประธานสภา นำเรียนคณะผู้บริหาร ดังนี้ ปัญหาน้ำประปาเขต ๒ หน้าแล้งคุณภาพน้ำต่ำ อยากหาวิธีเจาะน้ำมาเติมในแหล่งน้ำผลิตน้ำประปา จึงขอนำเรียนคณะผู้บริหาร

ประธานฯ สำหรับเรื่องนี้ขอเชิญคณะผู้บริหาร ชี้แจงรายละเอียดต่อที่ประชุมเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอวยชัย ภูถอดใจ

(นายอวยชัย ภูถอดใจ) รองนายกเทศมนตรีตำบลอุ่มเม่า ขอนำเรียนให้ที่ประชุมทราบว่า ผมได้สำรวจหนองจอก น้ำเข้าหนองน้อย ปัจจุบันหนองจอก หนองน้อย หนองบ้าน จะเชื่อมหากันได้ และยังรับน้ำได้จากคลองชลประทาน จึงขอนำเรียนคณะผู้บริหาร

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี

(นายจิรวัฒน์ ทุมมี) รองนายกเทศมนตรีตำบลอุ่มเม่า มีเรื่องที่จะนำเรียนให้ที่ประชุมทราบดังนี้ นับว่าเป็นข่าวดีสำหรับพี่น้องเขต ๑ ได้รับการประสานจากจังหวัด ถนนสายบ้านยายนาย – ยายสิน ได้รับการจัดสรรงบประมาณ จำนวน ๒๑๖,๐๐๐ บาท เป็นเงินเหลือจ่าย และถนนสายบ้าน อุ่มเม่า – บ้านหลุมข้าว ระยะทาง ๑๗๓ เมตร เป็นงบประมาณของ อบจ.กาฬสินธุ์ ภายในอาทิตย์นี้ก็สามารถเข้าดำเนินการได้ จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใด มีเรื่องที่จะเสนอที่ประชุมหรือไม่ ถ้าไม่มีผมขอขอบคุณสมาชิกสภาเทศบาลตำบลอุ่มเม่าทุกท่าน ที่มาประชุมโดยพร้อมเพียงกันในวันนี้ ขอปิดการประชุม

ปิดประชุมเวลา ๑๒.๐๐ น.

 (ลงชื่อ) ทานตะวัน สิงห์หาบุตร ผู้จดรายงานการประชุม

 (นางทานตะวัน สิงห์หาบุตร) เลขานุการสภา ทต.อุ่มเม่า

 (ลงชื่อ) ทิวากร ภูกิ่งเงิน ผู้รับรองรายงานการประชุม

 (นายทิวากร ภูกิ่งเงิน) ประธานสภา ทต.อุ่มเม่า

คณะกรรมการตรวจรายงานการประชุม

(ลงชื่อ) ประดิษฐ์ ชูสีขวัญ

 (นายประดิษฐ์ ชูสีขวัญ)

(ลงชื่อ) ถาวร ภูมาสี

(นายถาวร ภูมาสี)

(ลงชื่อ) วาสนา ภูสมมาตย์

 (นางสาววาสนา ภูสมมาตย์)